Na temelju članka 32. Statuta Grada Šibenika, (Službeni glasnik Grada Šibenika br. 8/10, 5/12 i 2/13, 2/18, 8/18 -pročišćeni tekst i 2/20) Gradsko vijeće Grada Šibenika na 25. sjednici održanoj 14. prosinca 2020. godine, donijelo je

O D L U K U

o oslobađanju od plaćanja naknade za korištenje javne površine

Članak 1.

Ovom se odlukom propisuju mjere za ublažavanje negativnih posljedica uzrokovanih korona virusom COVID-19 na poslovanje poslovnih subjekata u Gradu Šibeniku.

Članak 2.

Poslovni subjekti korisnici javnih površina za postavljanje otvorene terase (štekata) te za postavljanje kioska i štandova, kojima je na dan donošenja ove odluke onemogućeno poslovanje zbog mjera suzbijanja korona virusa COVID-19, oslobađaju se plaćanja mjesečne naknade za vrijeme trajanja ove odluke.

Poslovni subjekti korisnici javnih površina za postavljanje zatvorene terase (štekata) kojima je onemogućeno poslovanje zbog mjera suzbijanja korona virusa COVID-19, oslobađaju se plaćanja mjesečne naknade za mjesece u kojima im je onemogućeno poslovanje.

Članak 3.

Mjera oslobođenje od plaćanja naknade za poslovne subjekte iz članaka 2. primjenjivat će se za razdoblje od 1. siječnja 2021. godine do 30. lipnja 2021.godine.

Članak 4.

Ukoliko se pokaže potreba za nastavak ublažavanja negativnih posljedica uzrokovanih korona virusom COVID-19 na poslovanje poduzetnika, ovlašćuje se gradonačelnik na produženje roka iz članka 3. za primjenu mjere iz ove odluke.

Članak 5.

Za provođenje mjere iz članka 2. ove odluke zadužuju se Upravni odjel za upravljanje gradskom imovinom Grada Šibenika i Upravni odjel za financije Grada Šibenika.

Članak 6.

Ova Odluka stupa na snagu prvoga dana od dana objave u „Službenom glasniku Grada Šibenika.“

KLASA: 363-02/20-01/520

URBROJ: 2182/01-07/1-20-2

Šibenik, 14. prosinca 2020.

GRADSKO VIJEĆE GRADA ŠIBENIKA

POTPREDSJEDNIK

Stipica Protega,v.r.